Ақтөбе облысы,  Шалқар ауданы «Бәйтерек» бөбекжай-бақшасының 

ІІ-санатты музыка жетекшісі Жанылған Карбозқызы Қосбармақова.

І-кіші тобына арналған ұйымдастырылған оқу іс-қызметі.
Білім беру саласы:  Шығармашылық

Ұйымдастырылған оқу іс-қызметінің түрі: музыка

Тақырыбы:  Шар.

Мақсаты:  Әнді орындау дағдыларын қалыптастыру. Музыканың сүйемелдеуімен шеңбермен жүру. Есту қабілетін дамыту.

Көрнекілік:  аспап, үнтаспа,  сурет, сылдырмақ, доптар, шар.
Амандасу. Жеңіл музыка әуені ойналады. Балаларға доптарды үлестіріп, олармен ырғақтық- қимыл жаттығу үйрену: допты ұстап, шеңбер жасап тұру. Денені тік ұстап, еңкею, қалыпты жағдай, доп ұстаған қолды алға созып, отырып-тұру, шеңбермен жүру қимылын қайталау.
Балалар доппен шеңбер жасап тұрады. Доппен ырғақты қимылдармен жаттығады. Шеңбермен жүреді.

Балалар санына қарай шарлар әкелу. Балалар шарларды көріп, қуанады.
-Түсі қандай?
 Пішіні қандай?-  шар туралы сұрау.
Музыка тыңдау «Шар» (Б.Дәлденбай, Ж.Әбдірашев) әнін орындау. Сөздерін қайталату, сүймелдеусіз ән айту кезінде дауысты дұрыс шығаруы, бірін-бірі тыңдап айту керектігін ұсыну.

Ән қайталанғанда балалардың қолдарындағы шарларды көтеру, айналу қимылдарын көрсету.

Өткен жолы үйренген әнді қайталай, пысықтау. Ән айту: «бауырсақ» әнін орындау. Әннің мазмұнына түсіндіру, сөздерін хормен қайталау.

Сылдырмақ аспаптарында бір қарқында «жай», «қатты» ойнау. Сылдырмақты тыңдап, ырғақты әлдерінше «жай», «қатты» соғады.

Ойын  «шар жарысы».

Музыка ойналғанда екі бала шарды құшақтап, межелі жерге дейін жүгіріп, қайту. Кім бірінші келсе, сол жеңімпаз болады.

Ойын шартын  түсіндіріп ойынды бастау. Ойынға белсене араласып, шарды ұстап жүгіре жарысады.
-Балалар, бүгін жақсы билеп, ән айттыңдар. Жарайсыңдар,-деп,  қимылдарды тағы көрсетулерін сұрайды.

Балаларды мақтап, мадақтайды.

Күтілетін нәтиже:
Біледі:  әннің сөзін анық, әуенін нақышына келтіріп айтуды.

Игереді:  түстерді ажырата білуді, доппен ырғақты қимылдармен жаттығуды. 

Меңгереді:  музыка әуенімен шар ұстап еркін жүгіруді, шеңбермен жүруді.

